CELEX: 32018D0828(01)
Language: fi
Date: 2018-08-22 00:00:00
Title: Komission täytäntöönpanopäätös, annettu 22 päivänä elokuuta 2018, Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta (Monzinger Niederberg (SAN))

28.8.2018   
               
               
                  FI
               
               
                  Euroopan unionin virallinen lehti
               
               
                  C 302/6
               
            
         KOMISSION TÄYTÄNTÖÖNPANOPÄÄTÖS,
         annettu 22 päivänä elokuuta 2018,
         Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta
         (Monzinger Niederberg (SAN))
         (2018/C 302/09)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
         sekä katsoo seuraavaa:
         
                     (1)
                  
                  
                     Saksa on hakenut nimityksen ”Monzinger Niederberg” suojelua asetuksen (EU) N:o 1308/2013 II osan II osaston I luvun 2 jakson mukaisesti.
                  
               
                     (2)
                  
                  
                     Komissio on tutkinut kyseisen hakemuksen asetuksen (EU) N:o 1308/2013 97 artiklan 2 kohdan mukaisesti ja todennut, että mainitun asetuksen 93–96 artiklan, 97 artiklan 1 kohdan sekä 100, 101 ja 102 artiklan edellytykset täyttyvät.
                  
               
                     (3)
                  
                  
                     Jotta vastaväitteitä voitaisiin esittää asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksen ”Monzinger Niederberg” mainitun asetuksen 94 artiklan 1 kohdan d alakohdassa tarkoitettu yhtenäinen asiakirja ja kyseisen nimityksen suojahakemuksen alustavan kansallisen tarkastelumenettelyn aikana julkaistun tuote-eritelmän viitetiedot,
                  
               ON PÄÄTTÄNYT SEURAAVAA:
         
            Ainoa artikla
            Tämän päätöksen liitteessä esitetään nimityksen ”Monzinger Niederberg” (SAN) asetuksen (EU) N:o 1308/2013 94 artiklan 1 kohdan d alakohdan mukaisesti laadittu yhtenäinen asiakirja sekä tuote-eritelmän julkaisutiedot.
            Asetuksen (EU) N:o 1308/2013 98 artiklan mukaisesti tämän päätöksen julkaiseminen antaa oikeuden vastustaa tämän artiklan ensimmäisessä kohdassa täsmennetyn nimityksen suojaamista kahden kuukauden kuluessa siitä, kun päätös on julkaistu Euroopan unionin virallisessa lehdessä.
         
         
            Tehty Brysselissä 22 päivänä elokuuta 2018.
            
               
                  Komission puolesta
               
               Pierre MOSCOVICI
               
                  Komission jäsen
               
            
         
         
            (1)  EUVL L 347, 20.12.2013, s. 671.
      
      
         
            LIITE
            
               ”MONZINGER NIEDERBERG”
            
            
               PDO-DE-02363
            
            
               Hakemuksen jättöpäivä: 29.6.2017
            
            YHTENÄINEN ASIAKIRJA
            1.   Rekisteröity nimi
            
            ”Monzinger Niederberg”
            2.   Maantieteellisen merkinnän tyyppi
            
            SAN – suojattu alkuperänimitys
            3.   Rypäletuotteiden luokat
            
            
                     
                        1.
                     
                     
                        Viini
                     
                  4.   Viini(e)n kuvaus
            
            Monzinger Niederberg -viinin loistava maine johtuu Riesling-lajikkeesta, jonka parhaat ominaisuudet tulevat esiin tällä tuotantoalueella. Sen vuoksi SAN-viinien tuotannossa on sallittu ainoastaan Weißer Riesling -lajike. Vähimmäisvaatimuksena on, että rypäleet korjataan silloin kun ne ovat saavuttaneet Spätlese-rypälemehun painon. Kyseessä on yksinomaan valkoviini, eikä siinä ole lainkaan sameutta.
            
               Laatuviini
            
            Laatuviinit ovat aina elegantteja viinejä. Niiden aromissa on hienoisia omenan ja sitrushedelmien vivahteita, ja ne ovat selkeästi mineraalisia ja aina maultaan kuivia.
            Laatuviinien väri vaihtelee vaalean kellanvihreästä oljenkeltaiseen.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 78 °Oe
            Jäännössokeripitoisuus on enintään 25 g/l, edellyttäen että kokonaishappoisuus (ilmaistuna viinihappoa g/l) on vähintään 7,2 g/l. Jos se on alle 7,2 g/l, jäännössokeripitoisuus on enintään 18 g/l.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                        15
                     
                  
                        Kokonaisalkoholipitoisuus vähintään (til-%):
                     
                     
                        11
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            
               Arvomerkinnällä ”Kabinett” varustettu viini
            
            Kabinett-viinit ovat aina elegantteja viinejä. Niiden aromissa on hienoisia omenan ja sitrushedelmien vivahteita, ja ne ovat selkeästi mineraalisia ja vienosti makeita.
            Arvomerkinnällä ”Kabinett” varustettujen viinien väri vaihtelee vaalean kellanvihreästä oljenkeltaiseen.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 78 °Oe
            Jäännössokeripitoisuus vähintään 25 g/l
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        7
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            
               Arvomerkinnällä ”Spätlese” varustettu viini
            
            Spätlese-viinit ovat aina elegantteja viinejä. Niiden aromissa on hienoisia omenan ja sitrushedelmien vivahteita, ja ne ovat selkeästi mineraalisia ja vaihtelevan makeita.
            Arvomerkinnällä ”Spätlese” varustettujen viinien väri vaihtelee vaalean kellanvihreästä oljenkeltaiseen.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 78 °Oe
            Jäännössokeripitoisuus vähintään 40 g/l
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        7
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            
               Arvomerkinnällä ”Auslese” varustettu viini
            
            Auslese-viinit ovat hyvin makeita, ja niissä ilmenee Botrytis cinerea -jalohomeen (tässä tapauksessa toivottu) vaikutus hunajaisten ja rusinamaisten aromien muodossa.
            Arvomerkinnällä ”Auslese” varustettujen viinien väri vaihtelee oljenkeltaisesta kultaan.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 85 °Oe
            Jäännössokeripitoisuus vähintään 60 g/l
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        7
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            
               Arvomerkinnällä ”Beerenauslese” varustettu viini
            
            Beerenauslese-viinit ovat hyvin makeita, ja niissä ilmenee Botrytis cinerea -jalohomeen (tässä tapauksessa olennainen) vaikutus hunajaisten ja rusinamaisten aromien muodossa.
            Arvomerkinnällä ”Beerenauslese” varustettujen viinien väri vaihtelee kullankeltaisesta syvään kultaan.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 120 °Oe
            Jäännössokeripitoisuus vähintään 90 g/l
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        5,5 
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            
               Arvomerkinnällä ”Eiswein” varustettu viini
            
            Eiswein-viineille on ominaista selkeät hedelmäiset vivahteet, eikä niissä ole hiventäkään Botrytis-jalohomeen vaikutusta. Ne ovat hyvin makeita ja hapokkaita.
            Arvomerkinnällä ”Eiswein” varustettujen viinien väri vaihtelee kullankeltaisesta syvään kultaan.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 120 °Oe
            Jäännössokeripitoisuus vähintään 90 g/l
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        5,5 
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            
               Arvomerkinnällä ”Trockenbeerenauslese” varustettu viini
            
            Trockenbeerenauslese-viinit ovat hyvin makeita, ja niissä ilmenee Botrytis cinerea -jalohomeen olennainen vaikutus (rypäleet kurtistuvat rusinamaisiksi) hunajaisten ja rusinamaisten aromien muodossa.
            Arvomerkinnällä ”Trockenbeerenauslese” varustettujen viinien väri vaihtelee kullankeltaisesta syvään kultaan.
            Seuraavassa luetellut arvot on määriteltävä fysikaalisella ja kemiallisella analyysillä asiaankuuluvan EU:n lainsäädännön mukaisesti, ja ne ovat sitovia arvoja, jotka viinien on nimityksen saadakseen täytettävä.
            Rypälemehun vähimmäispaino: 150 °Oe
            Jäännössokeripitoisuus vähintään 120 g/l
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        5,5 
                     
                  
                        Vähimmäishappopitoisuus:
                     
                     
                        5,5  g/litra viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                         
                     
                  
                        Kokonaisrikkidioksidipitoisuus enintään (mg/l):
                     
                     
                         
                     
                  Jos analyyttiselle ominaisuudelle ei ole ilmoitettu lukua, sovelletaan Saksan viinilainsäädäntöä ja asiaankuuluvaa EU:n lainsäädäntöä.
            5.   Viininvalmistusmenetelmät
            
            a.   Olennaiset viininvalmistusmenetelmät
            
            Laatuviinit ja kaikki arvomerkinnällä varustetut viinit
            Erityinen viininvalmistusmenetelmä
            Viinit on kypsytettävä pääasiassa säiliöissä, joista ei tartu viiniin makua. Klassiset tammitynnyrit ovat sallittuja, jos niistä peräisin olevaa puuaromia ei pysty erottamaan viinissä tai jos puuaromi maistuu vain vienosti. Puuaromit, jotka johtuvat uusien alle 600-litraisten tynnyreiden käytöstä (esim. barrique-tynnyrit), eivät ole sallittuja.
            Alkoholin poistaminen osittain, tiivistäminen ja tammilastujen käyttö ovat kiellettyjä.
            b.   Enimmäistuotokset
            
            Laatuviinit ja kaikki arvomerkinnällä varustetut viinit
            75 hehtolitraa hehtaaria kohden
            6.   Rajattu alue
            
            Monzinger Niederberg -viinin tuotantoalue käsittää Monzingenin viininviljelykuntien perinteiset viininviljelyalueet, jotka sijaitsevat etelärinteillä Monzingenin kaupungin ja B 41 -tien Nussbaumiin vievän rampin välillä. Siihen eivät kuulu B 41 -tien eteläpuoliset alueet eivätkä vuorella olevan tasangon tasaisehkot alueet (kaltevuus < 15 %).
            SAN-nimityksen ”Monzinger Niederberg” saaneiden viinien tuotantoala on kaikkiaan 27,5543 hehtaaria.
            7.   Pääasialliset viininvalmistuksessa käytettävät rypälelajikkeet
            
            Weißer Riesling – Riesling, Riesling renano, Rheinriesling, Klingelberger
            8.   Yhteyden/yhteyksien kuvaus
            
            
               Monzinger Niederberg, laatuviinit ja kaikki arvomerkinnällä varustetut viinit
            
            
                     
                        1.
                     
                     
                        Geologia: Maaperä on Waderner Schichten -muodostumasta peräisin olevaa maa-ainesta eli soraa, joka kivettyi alueelle noin 280 miljoonaa vuotta sitten. Sitä esiintyy ainoastaan Nahen laaksossa ja eräissä Saarlandin osissa. Nahen laaksossakin on vain muutamia paikkoja, joissa Waderner Schichten -muodostumaa esiintyy pinnassa, ja vain muutamissa paikoissa se vaikuttaa niin merkittävästi maaperään kuin Monzinger Niederbergissä. Waderner Schichten -muodostuma koostuu pääasiassa liuskekivestä ja kvartsiitista, mutta siinä on myös kvartsijuovia. Kivettyneen sorakerroksen pinta on rapautunut, ja siinä on vaihtelevasti humusta. Waderner Schichten -muodostuman kaltaiset liuskekivestä ja kvartsiitista koostuvat maaperät antavat usein Riesling-viineille sitrusmaisia ja omenaisia aromeja. Siitä syystä Monzinger Niederberg -viinit ovat hyvin erilaisia kuin viereisten viininviljelyalueiden syvissä savimaissa kasvaneista viiniköynnöksistä saadut viinit, jotka ovat persikkaisempia ja hedelmäisempiä. Kivisen maaperän ansiosta pintamaa kuivaa nopeasti sateen jälkeen. Toisin sanoen kosteus haihtuu nopeasti, mikä estää epätoivottujen homeiden kehittymisen.
                        Näin Botrytis cinerea -jalohome (jota halutaan esiintyvän eräiden arvomerkinnällä varustettujen viinien rypäleissä) säilyy hyvin puhtaana. Näin jalohomeisista rypäleistä tehtyjen viinien aromiprofiili on hyvin siisti ja selkeä.
                     
                  
                     
                        2.
                     
                     
                        Topografia: Monzinger Niederberg -viinitarhat sijaitsevat 160–240 metriä merenpinnasta.
                        Etelärinteiden kaltevuus on keskimäärin yli 30 %.
                        Monzinger Niederberg -viinitarhoissa on runsaan auringonpaisteen ansiosta päivisin aina paljon lämpimämpää kuin vastaavanlaisilla tasaisilla alueilla, siitäkin huolimatta että sijainti korkealla on joskus epäsuotuisa. Näin rypäleet kypsyvät pidemmälle, minkä vuoksi viinit ovat vähemmän happoisia ja aromiltaan kypsän hedelmäisiä.
                     
                  
                     
                        3.
                     
                     
                        Ilmasto: Monzingen on ilmastoltaan yksi viileämmistä Nahejoen ympäristön viininviljelykunnista. Monzinger Niederberg -viinitarhat sijaitsevat kuitenkin optimaalisesti suhteessa aurinkoon, eli ne lämpenevät hyvin nopeasti päivällä. Viinitarhoille suuntautuu aurinkoisina päivinä voimakkaita laaksosta nousevia lämpövirtoja, jotka lämmittävät maaperää entisestään. Muutaman kilometrin päässä pohjoisessa on Soonwaldin metsä, joka toimii öisin luontaisena viilentäjänä. Koska alueen parhaat osat eivät ole suoraan näiden yöllisten kylmävirtojen reitillä, ne viilenevät hitaasti. Alueella saadaan vuodessa noin 1 900 tuntia auringonpaistetta. Päivittäinen keskilämpötila on 10 °C. Päivä- ja yölämpötilojen ero on hieman suurempi kuin Nahen viininviljelyalueen itäosissa. Monzinger Niederberg -viinit ovat varsin viileän ilmaston vuoksi yleensä hieman hienostuneempia kuin lämpimämpien viinialueiden ja erityisesti Nahen alempien osien viinit.
                        Vuotuinen sademäärä on 570 mm, ja siitä saadaan 60 % kasvukaudella.
                        Koska vuotuinen sademäärä on varsin vähäinen ja maaperä kivistä (eli sen vedenpidätyskyky on huono), Monzinger Niederberg -viineihin käytettävät rypäleet jäävät yleensä pieniksi. Sen vuoksi rypäleet ovat aromikkaita, ja tämä ominaisuus siirtyy myös viineihin.
                     
                  
                     
                        4.
                     
                     
                        Ihmisten vaikutus: Ihmisten vaikutus perustuu vuosisatoja sitten alkaneeseen viiniviljelyperinteeseen. Viinit kasvavat yleensä tukirakenteissa, ja köynnösrivit kulkevat pohjoisesta etelään. Näin rypäleet saavat hyvin valoa ja tuulta.
                        Viininvalmistaja voi köynnösten kasvaessa parantaa rypäleiden laatua erityisin ylläpitotoimin, esimerkiksi poistamalla lehtiä rypäleiden ympäriltä tai karsimalla terttuja. Olennaista on myös ilmastosta ja geologiasta johtuvien olosuhteiden tuntemus, joka on siirtynyt sukupolvelta toiselle. Rypäleitä korjattaessa kiinnitetään erityistä huomiota niiden valintaan. Terveet rypäleet, joiden väri vaihtelee vihreästä kullankeltaiseen, soveltuvat erityisen hyvin laatuviinien ja arvomerkinnällä ”Kabinett”, ”Spätlese” tai ”Eiswein” varustettujen viinien valmistukseen. Arvomerkinnällä ”Auslese”, ”Beerenauslese” tai ”Trockenbeerenauslese” varustettuihin viineihin halutaan Botrytis cinerea -jalohomeen peittämiä rypäleitä. Kuivalla säällä kyseinen jalohome lisää nopeasti rypälemehun painoa, ja samanaikaisesti kehittyvät hyvin puhtaat hunajan ja rusinan aromit. Eiswein-viinejä varten rypäleiden on oltava paitsi terveitä myös pakkasenpuremia (jolloin ne konsentroituvat luontaisesti). Viininvalmistaja määrittelee varhaisessa vaiheessa kutakin laatuviiniä tai arvomerkinnällä varustettua viiniä varten sen, mitkä rypäleet valitaan ja milloin ne korjataan. Lisäksi lopputuotteen eri ominaisuuksien aikaansaamiseksi voidaan käyttää eri kellarointitekniikoita. Tämä koskee erityisesti jäännössokeripitoisuutta, joka on tärkeä osatekijä laatuviinien, Kabinett-viinien ja Spätlese-viinien määrittelyssä.
                     
                  9.   Olennaiset lisäedellytykset
            
            
               Oikeudellinen kehys:
            
            Kansallinen lainsäädäntö
            
               Lisäedellytyksen tyyppi:
            
            Merkintöjä koskevat lisämääräykset
            
               Edellytyksen kuvaus:
            
            Jotta laatuviiniin tai arvomerkinnällä varustettuun viiniin voidaan merkitä jokin tähän alkuperänimitykseen liittyvä perinteinen ilmaisu, sen on läpäistävä virallinen laaduntestausmenettely. Annettu tarkastusnumero (amtliche Prüfungsnummer tai AP-Nummer) on merkittävä etikettiin. Se korvaa eränumeron.
            
               Linkki eritelmään
            
            www.ble.de/eu-qualitaetskennzeichen-wein